Uzbekistan Airways “Pulkovo” aeroportida tashuvlar hajmi bo‘yicha xorijiy kompaniyalar orasida birinchi o‘ringa ko‘tarildi

Uzbekistan Airways aviakompaniyasi 2015-yil yanvar-fevral oylarida Sankt-Peterburgning “Pulkovo” aeroportida tashuvlar hajmi bo‘yicha xorijiy aviakompaniyalar orasida birinchi o‘rinni egalladi, deb xabar bermoqda Uzbekistan Today.

Shu tariqa, Uzbekistan Airways bu borada uzoq vaqt davomida yetakchilik qilib kelgan Germaniyaning Lufthansa aviakompaniyasini ortda qoldirdi.
Xorijiy aviakompaniyalar yetakchilari orasida Uzbekistan Airways’dan tashqari Lufthansa, Emirates, “Belavia” va Mejdunarodniye avialinii Ukraini” ham bor. Ular fevral oyida jami 55009 nafar yo‘lovchi tashigan bo‘lib, bu umumiy yo‘lovchilar oqimining 7,5 foiziga tengdir.